CELEX: 32012D0632
Language: hu
Date: 2012-10-15 00:00:00
Title: A Tanács 2012/632/KKBP határozata ( 2012. október 15. ) az Eritreával szembeni korlátozó intézkedésekről szóló 2010/127/KKBP határozat módosításáról

16.10.2012   
            
            
               HU
            
            
               Az Európai Unió Hivatalos Lapja
            
            
               L 282/46
            
         A TANÁCS 2012/632/KKBP HATÁROZATA
   (2012. október 15.)
   az Eritreával szembeni korlátozó intézkedésekről szóló 2010/127/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:
   
               (1)
            
            
               A Tanács 2010. március 1-jén elfogadta a 2010/127/KKBP határozatot (1).
            
         
               (2)
            
            
               Az Egyesült Nemzetek Biztonsági Tanácsa 2012. július 25-én elfogadta a 2060 (2012) sz. határozatot, mellyel módosította az Egyesült Nemzetek Biztonsági Tanácsa 1907 (2009) sz. határozat (5) bekezdésének értelmében bevezetett fegyverembargót.
            
         
               (3)
            
            
               A 2010/127/KKBP határozatot ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2010/127/KKBP határozat a következő bekezdéssel egészül ki:
   
      „(4)   Az (1) és a (2) bekezdést nem kell alkalmazni az alábbiakra:
      
                  a)
               
               
                  az Egyesült Nemzetek személyzete, a sajtó, a humanitárius és fejlesztési támogatási szervezetek képviselői, és az ezekhez kapcsolódó személyzet által, kizárólag személyes használatra ideiglenesen Eritreába exportált védőruházat, beleértve a golyóálló mellényeket és katonai sisakokat;
               
            
                  b)
               
               
                  kizárólag humanitárius célra vagy védekezés céljára szánt, halált nem okozó katonai felszerelések, amennyiben azokat a 751 (1992) sz. ENSZ BT-határozat által létrehozott és a 1844 (2008) sz. ENSZ BT-határozattal meghosszabbított megbízatású bizottság (a továbbiakban: a szankcióbizottság) előzetesen jóváhagyta.”.
               
            
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Luxembourgban, 2012. október 15-én.
      
         
            a Tanács részéről
         
         
            az elnök
         
         C. ASHTON
      
   
   
      (1)  HL L 51., 2010.3.2., 19. o.